Source: http://spotidoc.com/doc/5194711/sosiaali--ja-terveyspalveluverkon-kehityskuva-2025
Timestamp: 2018-10-19 12:58:19+00:00
Document Index: 5512810

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n']

Sosiaali- ja terveyspalveluverkon kehityskuva 2025
Sosiaali- ja terveyspalveluverkon kehityskuva 2025 –
Paikkatieto- ja saavutettavuusperusteinen tarkastelu
Tiina Lankila, Ossi Kotavaara, Harri Antikainen, Tommi Hakkarainen, Jarmo Rusanen
Tämä tutkimus ja siitä tehty raportti on Sitran rahoittama ja on osa Sitran Uudistumiskyky-teeman
tekemää työtä parempien sosiaali- ja terveyspalvelujen puolesta.
ISBN 978-952-62-1161-9 Elektroninen aineisto
© Maantieteen tutkimusyksikkö
Helsinki, maaliskuu 2016
Sitra tuottaa hankkeillaan sosiaali- ja terveydenhuollon rahoituksen uudistamista tukevaa tietoa
asiakaslähtöisesti ja tulevaisuuden tarpeet huomioivasti. Sosiaali- ja terveyspalveluiden palveluverkko
2025 -analyysin tehtävänä on tuoda näkemyksiä sosiaali- ja terveyspalveluiden sairaala- ja
perusterveydenhuollon toimipisteverkoston nykyistä tehokkaammasta käytöstä. Olemassa oleva
palveluverkko on muotoutunut maantieteellisesti pirstaleiseksi yksittäisten kuntien tai näiden
perustamien kuntayhtymien vastatessa sote-palveluiden järjestämisestä.
Tämän analyysin tavoitteena on arvioida sosiaali- ja terveyspalveluiden perus- ja erikoispalveluiden
maantieteellistä saavutettavuutta ja palveluverkon alueellisia muutostarpeita vuoteen 2025
mennessä. Muutostarpeita on arvioitu suhteessa väestökehitykseen, ikärakenteeseen sekä uusien
digitaalisten palveluiden ja sote-palveluiden maantieteellisen uudelleenorganisoinnin mukanaan
tuomiin mahdollisuuksiin.
Raportti kokoaa analyysin tulokset apteekki-, sairaala- ja terveyskeskusverkon sekä synnytyspisteiden
alueellisista tarpeista tulevaisuudessa. Mahdollisuuksia sosiaali- ja terveyspalveluverkon
kehittämiseen löytyy muun muassa terveyskeskus- ja sairaalaverkostosta. Järjestettäessä perustason
lähipalvelut ensisijassa lähellä asiakasta huomioiden ajasta ja paikasta riippumattomien digitaalisten
palveluiden tuomat mahdollisuudet, voitaisiin terveyskeskusverkoston toimipisteiden määrä
vähentää lähes puoleen nykyisestä erityisesti Etelä- ja Keski-Suomen alueilla. Myös erityistä
osaamista ja laitekantaa vaativat erityistason palvelut voitaisiin myös keskittää maantieteellisesti
palvelujärjestelmän kannalta nykyistä tarkoituksenmukaisemmin.
Lämpimät kiitokset työn sisältöön asiantuntemustaan antaneille sekä analyysin ja raportin
toteuttajille.
Helsingissä 9.3.2016
Lea Konttinen
Seuraavan 10–25 vuoden kuluessa Suomen väestön odotetaan vähenevän erityisesti itäisen Suomen
kunnissa isoja kaupunkeja ja niiden ympäryskuntia lukuun ottamatta. Maakuntatasolla väestön odotetaan
vähenevän eniten Kainuussa ja Etelä-Savossa. Myös ikääntyvän väestön osuuden odotetaan kasvavan
erityisesti Itä-, Pohjois- ja Keski-Suomessa.
Nykyisellä palveluverkolla keskussairaalapalvelut ja ympärivuorokautinen päivystys ovat heikoimmin
saavutettavissa suuressa osassa Lappia, Keski-Pohjanmaan itäpuoleisella alueella ja Itä-Suomessa lähellä
rajaa. Aiempien selvitysten mukaan saavutettavuuden näkökulmasta synnytykset voisi olla mahdollista
keskittää yli tuhannen synnytyksen sairaaloihin, mikäli myös Kainuun yksikkö säilyisi. Terveysasemien ja
apteekkien lukumäärään suhteutetuissa asukasluvuissa on nykypalveluverkolla selkeitä kunnittaisia eroja,
palveluiden saavutettavuuden ollessa hyvä. Yksityisiä palveluntarjoajia (kokonaisvaltaiset terveyspalvelut,
työterveyslääkäri, lastenlääkäri) on erityisesti Uudellamaalla sekä Pirkanmaalla ja Pohjois-Pohjanmaalla,
vähiten puolestaan Kainuussa ja Keski-Pohjanmaalla.
Palveluiden sijainnillinen allokointi vuodelle 2025 tehtiin perustuen väestön määrän ja ikärakenteen
ennustettuun kehitykseen sekä oletukseen digitaalisuuden ja uusien palvelukäytänteiden mahdollisuuksiin
korvata joiltain osin paikkaan sidottuja palveluita. Yliopistosairaalatoiminnan odotettiin supistuvan viisi
prosenttia (kaikki säilyvät), keskussairaalatoiminnan kaksikymmentä prosenttia (-4 yksikkö), synnytykset
tultaisiin keskittämään yli tuhannen vuosittaisen synnytyksen sairaaloihin (-5 yksikkö), ympärivuorokautinen
päivystys supistuisi kolmekymmentäprosenttia (-14 yksikkö) ja terveysasematoiminta vähenisi
neljäkymmentäprosenttia (-219 yksikköä).
Palveluiden maantieteellisen saavutettavuuden ja väestön ikärakenteesta arvioidun tarpeen perusteella sekä
Lapista että Kanta-Hämeestä poistuisi kummastakin yksi keskussairaala (Kemi ja Hämeenlinna) ja EteläSavosta kaksi keskussairaalaa (Savonlinna ja Mikkeli). Synnytysyksikköjen vähennykset kohdistuisivat
Uudellemaalle, josta poistuisi kolme yksikköä, sekä Varsinais-Suomeen ja Kanta-Hämeeseen, joista poistuisi
kummastakin yksi yksikkö. Ympärivuorokautisen päivystyksen osalta sekä Pirkanmaalta että Lapista poistuisi
kolme yksikköä, Uudeltamaalta ja Varsinais-Suomesta poistuisi kummastakin kaksi yksikköä ja KantaHämeestä, Keski-Suomesta, Pohjanmaalta ja Pohjois-Pohjanmaalta poistuisi jokaisesta yksi yksikkö.
Yksiköiden vähentämiset kohdistuisivat siis suurelta osin Etelä-Suomeen, ja toisaalta Lappiin. Yliopisto- ja
keskussairaaloille laskettiin vapaasti allokoiden ja matka-aika minimoiden 5, 12, 15, 16 ja 20 yksikön
aluemallit ennusteväestön 2025 perusteella. Sairaalakäynnin keskimääräinen matka-aika olisi viiden yksikön
mallissa 36 minuuttia pitempi ja 12, 15 ja 16 yksikön tapauksissa vastaavasti 9, 4 ja 3 minuuttia pitempi kuin
nykyisellä palveluverkolla.
Terveysasemien osalta eniten palveluja poistuisi Etelä-Suomesta tiheän palveluverkon alueelta VarsinaisSuomesta (39), Uudeltamaalta (26) ja Pirkanmaalta (22), kun taas Lapin ja Kainuun harvan palveluverkon
alueella vain muutamia yksiköitä poistuisi (3 kummastakin). Nykytilanteessa kymmenen kilometrin
etäisyydellä terveysasemasta asuu noin yhdeksänkymmentä prosenttia väestöstä ja vastaavasti
nykyväestöllä, mutta optimoitujen terveysasemien tilanteessa lukema olisi noin 85 prosenttia väestöstä.
Vaikka terveysasemien lukumäärässä tapahtuisi vähentymistä, palvelujen maantieteellinen saavutettavuus
olisi mahdollista säilyttää varsin hyvänä. Palvelutarjonnan (terveysasemat, apteekit ja yksityiset
palvelutuottajat) päällekkäisyyttä tarkasteltaessa 2SFCA -menetelmällä, potentiaalisimmat alueet, joissa
palvelupisteitä voitaisiin yhdistää, ovat siellä missä on kysynnän näkökulmasta runsaasti palveluita saatavilla:
Oulun eteläpuolinen Pohjois-Pohjanmaa, Etelä-Savon pohjois- ja keskialueet sekä Keski-Suomen pohjois- ja
eteläosat. Liikkuvilla palveluilla voisi myös olla mahdollista parantaa palveluiden saavutettavuutta
paikallisesti harvaan asutuilla ja syrjäisillä alueilla, esimerkiksi Pohjois-Suomessa, mikäli terveysasemien
määrä alueella vähenisi.
Tausta ja tavoitteet............................................................................................................................................ 6
Aineistot ja menetelmät .................................................................................................................................... 7
Tilastokeskuksen väestöennuste, postinumeroalueet ja 1x1 kilometriväestöruudut .................................. 7
Terveyspalvelut ............................................................................................................................................. 7
Terveyspalveluiden käyttö ikäluokittain........................................................................................................ 8
Tieverkkoaineisto .......................................................................................................................................... 8
Saavutettavuuslaskennat .............................................................................................................................. 9
Palveluiden tarjonnan ja kysynnän tarkastelu .............................................................................................. 9
Liikkuvien palveluiden reittiverkoston optimointi ...................................................................................... 10
Tulokset ........................................................................................................................................................... 10
Väestönmuutos 2015–2040 ........................................................................................................................ 10
Digitaalisuus ja uudet palvelukäytänteet tulevaisuudessa ......................................................................... 17
Nykyisen palveluverkon rakenne ja saavutettavuus ................................................................................... 18
Yliopisto- ja keskussairaalat ..................................................................................................................... 18
Synnytyssairaalat ..................................................................................................................................... 24
Päivystysyksiköt ....................................................................................................................................... 24
Terveysasemat ......................................................................................................................................... 25
Apteekit ................................................................................................................................................... 28
Yksityiset kokonaisvaltaiset terveyspalvelut, työterveyslääkäri ja lastenlääkäri .................................... 30
Palveluverkko 2025 ja vertailu nykyiseen palveluverkkoon 2015 ............................................................... 30
Erikoissairaanhoidon yksiköt ................................................................................................................... 30
Erikoissairaanhoidon alueet (5, 12, 15, 16 ja 20 sairaalan vaihtoehdot) ................................................ 32
Perusterveydenhuolto ............................................................................................................................. 37
Palveluiden saavutettavuus (terveysasemat, apteekit ja yksityiset) ....................................................... 39
Palvelutarjonnan päällekkäisyyden tarkastelu ........................................................................................ 40
Liikkuvat palvelut perusterveydenhuollossa ........................................................................................... 42
Yhteenveto ...................................................................................................................................................... 45
Lähteet ............................................................................................................................................................. 48
Suomen uusi hallitus on asettanut kesällä 2015 hallitusneuvotteluissa tavoitteeksi sosiaali- ja
terveyspalveluihin (sote) kohdistuvien menojen supistamisen kolmella miljardilla eurolla. Sosiaali- ja
terveysministeri on puolestaan asettanut uudelle sote-laille tavoitteeksi kahden vuoden takarajan. Jotta
tavoitteisiin päästään, palveluverkon mahdolliset päällekkäisyydet tulee purkaa sekä ottaa käyttöön uusia
palvelukäytänteitä. Sote-palveluverkko edellyttää myös väestön muuttuvan alue- ja ikärakenteen
huomioimista. Paikkatietojärjestelmän (Geographical Information Systems, GIS) avulla voidaan analysoida
väestön alueellista muutosta, tehdä sijainnin optimointia sekä tutkia nykyistä palveluverkostoa ja siihen
kohdistuvia muutostarpeita ottaen huomioon myös uudet palvelukäytänteet.
Tämä analyysi tuottaa tietoa päätöksen teon tueksi ja tarjoaa tulevaisuuden näkökulman, jossa on huomioitu
väestön määrän ja ikärakenteen muutos, uudet palvelumallit ja teknologian kehitys (mm. digitalisaatio,
terveyskioskit ja liikkuvat palvelut).
Selvityksen tarkoituksena on:
1. Väestön alue- ja ikärakenteen sekä siten myös sosiaali- ja terveyspalveluiden tarpeiden muutoksen
maantieteellinen analyysi vuoteen 2025 mennessä. Tässä hyödynnetään kunnittaisia väestö- ja
ikärakenne-ennusteita.
2. Sosiaali- ja terveyspalveluiden maantieteellisen saavutettavuuden optimointi suhteessa väestöön ja
palveluiden kysyntään (tarpeeseen). Tarkastelun painopisteinä ovat perustason palveluista
terveysasemat ja erityisesti niiden vastaanottopalvelut sekä erikoistason palveluista sairaalat,
päivystyspisteet sekä synnytysyksiköt. Lisäksi huomioidaan yksityiset sairaalat ja lääkärivastaanotot
sekä apteekit.
3. Sote-palveluiden maantieteellisen saavutettavuuden ennustetta korjataan uusien digitaalisten
palveluiden (esim. virtuaalitekniikka) sekä asiakasvirtojen ja toimintatapojen maantieteellisen
uudelleen organisoinnin (esim. erityispalveluiden keskittäminen ja uudenlaiset ilmakuljetukset)
tuomilla vaikutuksilla. Korjauksessa hyödynnetään Sitran asiantuntijoiden tuottamia numeerisia
palveluiden kysynnän muutosta kuvaavia arvioita.
Lopputuloksessa kuvataan sosiaali- ja terveyspalveluiden optimaalinen sijainti väestön alueellisen
rakenteen ja maantieteellisen saavutettavuuden kannalta sekä niiden välttämätön lukumäärä. Analyysi
sisältää maantieteellistä saavutettavuutta koskevan laskennan sekä maakuntarajat huomioiden että
vapaasti allokoiden.
Lisäksi analysoidaan alueellisen sosiaali- ja terveyspalveluverkon nykytilan ja tulevaisuusskenaarion
välisiä eroja sekä määritetään tiekartta, jonka avulla on mahdollista saavuttaa asiakkaan kannalta
maantieteellisesti optimoitu sosiaali- ja terveyspalveluverkko Suomessa vuoteen 2025 mennessä.
Tilastokeskuksen väestöennuste, postinumeroalueet ja 1x1 kilometriväestöruudut
Selvityksessä hyödynnettiin Tilastokeskuksen väestötietoja 2014 ja ikäluokittaista kunnittaista
väestöennustetta 2025, sekä osin myös vuoden 2040 ennustetta (Tilastokeskus 2015a). Laskennoissa
käytettiin vuonna 2012 laadittua ennustetta ja myöhemmin, uuden ennusteen valmistuttua, väestöä
tarkasteltiin vuonna 2015 laaditun ennusteen perusteella. Tilastokeskuksen väestöennuste perustuu
havaintoihin syntyvyyden, kuolleisuuden ja muuttoliikkeen menneestä kehityksestä, jolloin laskelmat
ennakoivat tulevan tilanteen nykyisen kaltaisen väestökehityksen perusteella (SVT 2015).
Saavutettavuuslaskentoja varten kuntien ikäluokittainen (0–14, 15–64, 65+) väestöennuste siirrettiin
postinumeroalueille siten, että ensin postinumeroalueista muodostettiin kuntakohtaiset väestöt vuodelle
2014 ikäluokittain. Sitten vuoden 2025 kunnittaisten ennusteväestöjen perusteella laskettiin kuntakohtaiset
painokertoimet kullekin ikäluokalle jakamalla vuoden 2025 ennusteväestö vuoden 2014 väestöllä kussakin
ikäluokassa. Tämän jälkeen vuoden 2014 ikäluokittaista väestöä postinumeroalueilla painotettiin
kuntakohtaisilla ikäluokittaisilla kertoimilla, jotta saatiin vuoden 2025 ennusteväestön mukainen väestö
postinumeroalueille. Tällä tavalla postinumeroalueiden väestö kuntien sisällä saatiin vastaamaan vuoden
2025 kunnittaista ennusteväestöä. Toisaalta, näin tehtäessä, ikäluokat muuttuivat suhteessa samalla tavalla
kunnan sisällä jokaisella postinumeroalueella, mistä seuraa jonkin verran paikallista virhettä
postinumeroperusteiseen väestöennusteeseen (Tilastokeskus 2015b).
Tilastokeskus tuottaa avoimena datana, ns. 1×1 kilometrin ruutuaineistoa, jossa muuttujana on vuosittainen
ruuduittainen kokonaisväestömäärä. Kullakin postinumeroalueella vuoden 2014 tiheimmin asutun 1x1
kilometriruudun keskipistettä käytettiin koko postinumeroalueen väestön kysyntäpisteenä. 1x1 kilometrin
väestöruutujen keskipisteitä käytettiin myös palveluiden saavutettavuuden nykytilan tarkastelussa
kysyntäpisteinä, laskettaessa paikallisten terveyspalveluiden saavutettavuutta.
Analyysia varten muodostettiin eritasoisista terveyspalveluista tietokanta. Tietokanta sisältää sijaintitiedon
yliopistosairaaloista ja keskussairaaloista, synnytysyksiköistä, ympärivuorokautista päivystystä tarjoavista
yksiköistä, terveysasemista, yksityisistä sairaaloista ja vastaanotoista sekä apteekeista vuodelta 2015.
Yliopisto-, keskus-, synnytyssairaaloiden ja ympärivuorokautista päivystystä tarjoavien yksiköiden osalta
hyödynnettiin aiemmin tehtyjä selvityksiä (Huotari ym. 2012, 2013), joiden tiedot päivitettiin vastaamaan
vuoden 2015 tilannetta. Manner-Suomessa yliopisto- tai keskussairaaloita oli 20, ympärivuorokautista
päivystystä tarjoavia yksiköitä 48 ja synnytysyksiköitä 26. Terveysasemien osalta sijaintitiedot haettiin
HILMO:n Topi-toimipaikkarekisteristä ja tietojen paikkansa pitävyys tarkistettiin Duodecim-terveyskirjaston
ja kuntien omien kotisivujen avulla. Manner-Suomessa lääkärivastaanottoa tai vähintään monipuolista
sairaanhoitajavastaanottoa tarjoavia terveysasemia oli 548. Yksityiset sairaalat ja vastaanotot käsittävä
tietokanta koottiin Topi-toimipaikkarekisterin ja Duodecim-terveyskirjaston toimipistehaun avulla, ja
palvelut luokiteltiin palvelualan mukaan. Tarvittaessa tiedot tarkistettiin kuntien kotisivuilta. MannerSuomessa yksityisiä palveluntuottajia, joiden palvelualana olivat kokonaisvaltaiset terveyspalvelut,
työterveyslääkäri tai lastenlääkäri oli yhteensä 336. Apteekkien sijaintitiedot haettiin apteekkihausta,
apteekki.fi -sivustolta. Manner-Suomessa apteekkeja oli yhteensä 809.
Terveyspalveluiden käyttö ikäluokittain
Tieto ikäluokkakohtaisista terveyspalveluiden käyttömääristä (tarpeesta) saatiin Terveyden ja hyvinvoinnin
laitoksen (THL) tilastoista. Erikoissairaanhoidon avokäyntien selvittämiseen käytettiin THL raporttia
Somaattinen erikoissairaanhoito 2013 ja Jouni Rasilainen THL:lta toimitti ikäluokittaiset tiedot
erikoissairaanhoidon päivystyskäyntien osalta (Taulukko 1). Terveyskeskusten avohoitokäyntien osalta
hyödynnettiin THL:n raporttia Perusterveydenhuolto 2013 ja tiedon vuoden 2013 käynneistä toimitti SannaMari Saukkonen THL:lta (Taulukko 2).
Taulukko 1. Erikoissairaanhoidon avokäynnit ja päivystyskäynnit 2013 (THL)
Avokäyntejä
PäivystysVäkiluku** Avokäyntiä/asukas
Päivystyskäyntejä*
käyntiä/asukas
3686760
2329509
1057494
* Palveluala 91, päivystyskäynnit
** Tilastokeskuksen keskiväkiluku 2013
Taulukko 2. Terveyskeskusten avohoidon käynnit 2013 (THL)
Avokäyntejä*
3656467
6438916
18482584
* käynnit lääkärillä tai sairaanhoitajalla tai terveydenhoitajalla
Väkiluku**
Avokäyntiä/asukas
Tieverkkoaineisto
Palveluiden saavutettavuuden laskemisessa ja sijainnin optimoinnissa käytettiin Esri Finlandin tuottamaa
Suomen tie- ja katuverkkoaineistoa, jonka pohjana on Liikenneviraston Digiroad -tietokanta. Aineistossa
jokaiselle tieosuudelle on määritetty laskennallinen tieluokkakohtaiseen oletusnopeuteen perustuva matkaaika sekä dynaamisena tekijänä risteyksissä kuluva lisäaika. Tietokoneiden laskenta-ajan optimoimiseksi
tieverkkoaineistoa kevennettiin ottamalla pois kaksi alinta toiminnallisuusluokkaa eli muut yksityiset tiet ja
kevyen liikenteen väylät. Kevyen liikenteen väylien poistaminen ei vaikuta lopputulokseen, sillä näitä ei olisi
muutenkaan huomioitu laskennassa. Muut yksityiset tiet -luokan poistaminen tuo laskentaan jonkin verran
epätarkkuutta. Tämän merkitys kuitenkin vähenee, kun kysyntäpisteinä käytetään postinumeroalueiden
tiheimmin asuttuja 1x1 kilometriruutuja, jotka todennäköisesti sijaitsevat lähellä julkisia teitä, ja joiden
käyttäminen itsessään tuo jonkin verran virhettä alueen koko väestön saavutettavuuden arviointiin. Osana
tieverkkoaineiston keventämistä myös kääntymismääräykset on jätetty huomiotta, koska näillä on vain
paikallista merkitystä.
Paikallisen tason palveluiden, kuten terveysasemien ja liikkuvien palveluiden saavutettavuuden laskennassa
käytettiin tieverkkona Digiroad -paikkatietokantaa (Liikennevirasto 2014), jossa ovat mukana kaikki tieluokat,
tieosuuskohtaiset nopeusrajoitukset sekä tiedot keskeisistä rajoitteista, kuten yksisuuntaisuudet.
Saavutettavuuslaskennat
Palveluiden saavutettavuutta ja optimaalista sijaintia tutkittiin ArcGIS-ohjelmiston Network Analyst verkostotyökalun avulla manner-Suomen osalta. Optimoinnissa käytettiin sijainti-allokointi -menetelmää
(location-allocation), jossa erityyppisten palveluiden kysyntä allokoidaan palvelukohteisiin siten, että
kokonaisetäisyys tai matka-aika kysynnän ja tarjonnan välillä minimoituu. Analyysissä laskettiin siis lyhin
matka-aika tai matka-etäisyys tieverkkoa pitkin jokaiselta postinumeroalueelta lähimpään palvelua
tarjoavaan yksikköön. Kysyntäpisteet muodostettiin postinumeroalueiden vuoden 2014 tiheimmin asutun
1x1 kilometriruudun keskipisteestä, joihin oli laskettu yhteen koko postinumeroalueen väestö. Kysyntäarvot
pisteisiin muodostettiin siten, että postinumeroalueen ikäluokkakohtaisia väestömääriä painotettiin kunkin
ikäluokan keskimääräisillä käyntimäärillä kyseisessä terveyspalvelussa ja nämä laskettiin yhteen, jolloin
saatiin kullekin postinumeroalueelle arvioitu palvelujenkäyttötarve. Yliopisto- ja keskussairaaloiden osalta
kysyntä muodostettiin painottamalla ikäluokkia erikoissairaanhoidon avokäyntien keskimääräisillä arvoilla ja
ympärivuorokautista päivystystä tarjoavien yksiköiden osalta painottamalla ikäluokkia erikoissairaanhoidon
päivystyskäyntien keskimääräisillä arvoilla. Synnytysyksiköiden kohdalla kysyntä muodostui 0–14-vuotiaiden
lukumäärästä alueella. Terveysasemien kohdalla kysyntä muodostettiin painottamalla ikäluokkia
keskimääräisillä avohoidonkäynneillä terveyskeskuslääkärissä, sairaanhoitajalla tai terveydenhoitajalla.
Keskussairaaloiden osalta muodostettiin nykyväestön pohjalta 5, 10 ja 15 keskussairaala-alueen mallit ja
ennusteväestön 2025 pohjalta myös 5, 12 ja 15 keskussairaala-alueen mallit ja malleille ”valuma-alueet”,
joilta väestö allokoituisi kuhunkin keskussairaalaan saavutettavuuden suhteen optimaalisessa tilanteessa.
Palveluiden tarjonnan ja kysynnän tarkastelu
Palvelujen yli- ja alitarjonta-alueiden tunnistamiseksi laskettiin kunnittaisia arvoja väestön määrästä
suhteessa palveluihin (population-to-provider) sekä tutkittiin kuntarajoista vapaasti palvelujen
päällekkäisyyksiä two-step floating catchment area -menetelmällä (2SFCA).
2SFCA-menetelmässä lasketaan kysynnän ja tarjonnan suhdetta kahdessa vaiheessa. Ensimmäisessä
vaiheessa lasketaan tarjonnan määrä suhteessa kysyntään tarjontapistettä ympäröivällä alueella. Toisessa
vaiheessa kussakin kysyntäpisteessä lasketaan yhteen kaikkien kysyntäpistettä ympäröivälle alueelle
ulottuvien tarjontapisteiden tarjonta-kysyntäsuhteet. Terveysasemien kapasiteetti (tarjonta) arvioitiin
Lääkäriliiton julkaiseman terveyskeskusten lääkäritilannetta 1.10.2014 kuvaavan tilaston avulla (Lääkäriliitto
2015). Osalle terveysasemista kapasiteetti jouduttiin arvioimaan terveysasemien kotisivujen kuvauksen
perusteella, sillä tilastosta ei löytynyt kaikille terveyskeskuksille yksityiskohtaista tietoa. Kapasiteetti
laskettiin tilastossa ilmoitettujen terveyskeskusten osalta siten, että ilmoitettujen lääkärivirkojen, toimien ja
tehtävien lukumäärä jaettiin terveyskeskukseen kuuluvien terveysasemien (toimipisteiden) lukumäärällä
(kapasiteetin vaihteluväli on 1–25). Mikäli samaan terveyskeskukseen kuuluvat terveysasemat olivat selvästi
erikokoisia, kapasiteettia vähennettiin pienemmistä yksiköistä ja lisätiin vastaavasti isompiin. Kapasiteetin
arvio on siis osin subjektiivinen, mutta suuntaa antava. Yksinkertaistamisen vuoksi, apteekeille määritettiin
kullekin kysyntäarvoksi 1 ja yksityisille palveluille 5. Kysyntäpisteissä painona käytettiin alueella asuvaa
väestöä. Sekä tarjonta- että kysyntäpisteitä ympäröivät alueet (cutoff) määritettiin kolmenkymmenen
kilometrin tieverkkoetäisyydelle kyseisestä pisteestä ulottuviksi alueiksi. 2SFCA -työkalu ohjelmoitiin tätä
selvitystä varten Oulun yliopiston maantieteen yksikön geoinformatiikan tutkimusryhmässä, Luo ja Wang
(2003) mukaisesti.
Liikkuvien palveluiden reittiverkoston optimointi
Pohjois-Suomen osalta visioitiin liikkuva terveyspalvelujärjestelmä, jossa syrjäisiä alueita kiertävä
terveyspalveluauto tarjoaisi terveydenhoitajan ja/tai sairaanhoitajan palveluita sekä tarvittaessa
kiireettömät lääkäripalvelut konsultaationa etäyhteyden kautta. Liikkuvat terveyspalvelut täydentäisivät
mahdollisimman kattavasti alueen terveyskeskuspalveluita tilanteessa, jossa terveysasemat olisi optimoitu
väestön saavutettavuuden kannalta vuoden 2025 tilanteen mukaisesti. Liikkuvapalveluverkko ulotettiin
skenaariossa Pohjois-Suomen harvaan asutuille alueille, painopisteinä syrjäiset alueet Pohjois-Pohjanmaalla
ja Lapissa sekä osin Kainuussa. Laskenta perustui oletukseen neljästä palveluautosta, viikoittain toistuvista
palvelureiteistä sekä 1 tunnin 30 minuutin pysähdyksistä etäpalvelupisteissä. Matka-ajat laskettiin
pakettiauton kokoluokassa olevalle ajoneuvolle.
Menetelmällisesti skenaarion rakentaminen ja siihen kytkeytyvät vaikutusten tarkastelut tehtiin neljässä
vaiheessa erityyppisiä paikkatietoperusteisia saavutettavuusmenetelmiä hyödyntäen. 1) Aluksi valittiin
liikkuvien palveluiden osalta keskeisin kohdeväestö vuoden 2025 väestölle optimoitujen terveysasemien
saavutettavuuteen perustuen. Valitun kohdejoukon muodostivat henkilöt, jotka asuivat yli
kolmenkymmenen kilometrin päässä terveysasemasta. Samalla valittiin liikkuvan palveluyksikön
potentiaalisiksi pysähtymispaikoiksi kylät ja taajamat, jotka myös sijaitsevat yli kolmenkymmenen kilometrin
päässä terveysasemasta. 2) Seuraavassa vaiheessa näiden sadan kylän ja taajaman joukosta valittiin
optimaaliset sijainnit alueen väestöä paikallisesti kokoaville palvelusijainneille sekä laskettiin kuhunkin kylään
tai taajamaan kytkeytyvä väestö sijainnin-optimointimenetelmien avulla. Toisiaan lähekkäin olevista
taajamista (etäisyys alle 10 km) valittiin väestön saavutettavuuden kannalta suotuisin sijainti. 3) Seuraavaksi
tälle 69 kylän ja taajaman kohdejoukolle ja niihin allokoituneelle väestölle muodostettiin heuristisella
ajoneuvonreititysalgoritmilla (ESRI 2012) optimaalinen palvelureitistö. Optimointi tehtiin ajetun matkan sekä
jokaisen kylän ja taajaman oletetun väestöllisen kokonaissaavutettavuuden pohjalta siten, että
mahdollisimman iso väestömäärä tulee palvelluksi mahdollisimman pienellä ajosuoritteella. Neljä kohdetta
sisällytettiin laskentaan syrjäisyytensä vuoksi pakollisina palvelukohteina reitistön kustannustehokkuudesta
riippumatta. 4) Lopuksi tarkasteltiin liikkuvan palveluverkon vaikutusta palvelusaavutettavuuteen verrattuna
vuodelle 2025 optimoituun terveysasemaverkkoon.
Väestönmuutos 2015–2040
Suomen väestö on keskittynyt enenevässä määrin kasvukeskuksiin ja maaseudun väestön väheneminen ja
ikääntyminen on ollut pitkän ajan trendi, jonka odotetaan jatkuvan myös tulevaisuudessa (Hätälä & Rusanen
2010). Tilastokeskuksen laatimasta kunnittaisesta väestöennusteesta nähdään, että vuoteen 2025 väestön
odotetaan vähenevän erityisesti itäisen Suomen kunnissa, isoja kaupunkeja ja niiden ympäryskuntia lukuun
ottamatta (Kuva 1). Väestöään lisääviä kuntia on puolestaan eteläisessä-Suomessa, rannikolla Pohjanmaalla
ja Lapin keski- ja pohjoisosissa. Niin ikään Tilastokeskuksen laatimista maakuntien väestöennusteista
tehdystä kartasta nähdään, että väestön odotetaan vähenevän erityisesti Itä-Suomen maakunnissa vuoteen
2040 mennessä (Kuva 2). Kainuussa (-13,7 %) ja Etelä-Savossa (-11,2 %) väestö vähenee eniten. Myös
Kymenlaakson, Etelä-Karjalan, Pohjois-Karjalan, Pohjois-Savon, Lapin ja Länsi-Suomesta Satakunnan sekä
Etelä-Pohjanmaan arvioidaan menettävän väestöä vuoteen 2040 mennessä. Muissa maakunnissa
väestönmuutos on positiivinen, suurimpien väestön lisääjien ollessa Uusimaa (19,4 %), Pirkanmaa (11,4 %),
(8,8
(5,8
Kuva 1. Väestön muutos kunnittain vuoteen 2025 mennessä.
Kuva 2. Väestön muutos maakunnittain vuoteen 2040 mennessä.
Taulukossa 3 on esitetty manner-Suomen maakuntien osalta tieto väestömäärästä nykytilanteessa ja
ennusteen mukaan vuosina 2025 ja 2040. Yli 500 000 asukkaan maakuntia vuonna 2040 on kolme: Uusimaa,
Pirkanmaa ja Varsinais-Suomi. Väestön suhteen pienimmät alueet vuoden 2040 ennusteen mukaan ovat
Kainuu (68 369 asukasta) ja Keski-Pohjanmaa (70 136 asukasta). Väestöllinen huoltosuhde (2014) kertoo
karkeasti lasten ja vanhuseläkeläisten määrän suhteessa työikäisiin. Eniten ei-työikäisiä suhteessa työikäisiin
on Etelä-Savossa (67,1), Keski-Pohjanmaalla (65,4) ja Satakunnassa (64,5) ja vähiten Uudellamaalla (49,2).
Taloudellinen huoltosuhde (2013) kertoo puolestaan työttömien ja työvoiman ulkopuolella olevien määrän
suhteessa työllisten määrään, ja on sitä parempi, mitä enemmän alueella on työssäkäyviä. Uudellamaalla
taloudellinen huoltosuhde on lähimpänä sataa (111,2), mikä tarkoittaa, että jokaista työssäkäyvää kohti on
noin yksi ei-työssäkäyvä. Heikoin taloudellinen huoltosuhde on Kainuussa (176,6), Pohjois-Karjalassa (168,5),
Etelä-Savossa (165), Lapissa (163,4) ja Kymenlaaksossa (162,6), missä jokaisessa on 100 työssäkäyvää kohti
yli 160 ei-työssäkäyvää.
Taulukko 3. Manner-Suomen maakuntia koskevia tunnuslukuja. Lähde: Tilastokeskus (2015a)
PX-WEB-tietokannat.
1 603 388 1 766 701
472 725
488 628
Vä. hs
15–64 v
> 65 v
Tal. hs
503 382
560 813
179 858
248 407
247 688
159 730
278 689
181 748
*Tilastokeskuksen väestöennuste 2015, vuosille 2025 ja 2040.
**Väestöllinen eli demografinen huoltosuhde on alle 15-vuotiaiden ja 65+ vuotta täyttäneiden määrän suhde 15–
64 -vuotiaiden määrään.
***Taloudellinen huoltosuhde lasketaan jakamalla ei-työllisten määrä, eli työttömät ja työvoiman ulkopuolella
olevat, työllisten määrällä. Saatu luku on kerrottu sadalla.
Mikäli tarkastellaan ikääntyvää väestöä (yli 65-vuotiaita) manner-Suomen 301 kunnassa, havaitaan että
heidän osuus kunnan väkiluvusta on yli 35 prosenttia 6 kunnassa vuonna 2014, 93 kunnassa vuonna 2025 ja
123 kunnassa vuonna 2040. Nämä kunnat painottuvat Itä-, Pohjois- ja Keski-Suomeen (kuva 3, kuva 4, kuva
Kuva 3. Yli 65-vuotiaden osuus väestöstä 2014.
Kuva 4. Yli 65-vuotiaiden osuus ennusteväestöstä 2025
Kuva 5. Yli 65-vuotiaiden osuus ennusteväestöstä 2040.
Digitaalisuus ja uudet palvelukäytänteet tulevaisuudessa
Uusien teknologioiden kehittymisen myötä, terveydenhuollon odotetaan siirtyvän enenevässä määrin
sairaaloilta ja klinikoilta koteihin ja yhteisöille, ja sairaaloiden ennustetaan yhdistävän toimintojaan,
erikoistuvan ja isonevan seuraavan kymmenen vuoden aikana (mm. Deloitte 2015c; Enders ym. 2013).
Terveydenhuollon megatrendejä amerikkalaisen terveydenhuoltojärjestelmän kontekstissa käsitelleen
artikkelin mukaan jopa 50 % terveydenhuollosta siirtyisi koteihin ja 20 % sairaaloista yhdistäisi toimintojaan
(Enders ym. 2013). Tulevaisuudessa digitaalisuuden ja uuden teknologian hyödyntäminen tulee olemaan
keskeistä sekä hoitohenkilökunnan keskinäisessä vuorovaikutuksessa, hoitohenkilökunnan ja asiakkaiden
välisessä kanssakäymisessä että asiakasta tukevien palveluiden järjestämisessä, ja se tarjoaa mahdollisuuksia
palveluiden tehostamiseen (Deloitte 2015a,b). TEC eli ”technology enabled care” tarkoittaa
terveysteknologian, digitaalisen median ja mobiililaitteiden yhdistämistä ja käyttämistä terveydenhuollossa
(Deloitte 2015b). Älypuhelimet- ja laitteet, sosiaalinen media, verkon kautta tapahtuva terveydentilan
seuranta, omahoito ja etähoito sekä sensoriteknologia siirtää asiakkaille enemmän tietoa ja valtaa liittyen
heidän omaan terveydentilaan, ja antaa toisaalta hoitohenkilökunnalle enemmän vaihtoehtoja missä ja
miten potilaita hoidetaan (Deloitte 2015a,b; Enders ym. 2013). Teknologian kehittyminen mahdollistaa myös
matalan kynnyksen palveluiden syntymisen esimerkiksi kauppakeskuksiin, joissa voidaan tarjota
yksinkertaista palvelua, liittyen esimerkiksi rokotuksiin, seulontatutkimuksiin, kroonisten sairauksien
seurantaan ja hoidon neuvontaan. Teknologian kehittymisen myötä tekoälyn odotetaan tulevan avuksi
kliinisessä päätöksenteossa ja diagnosoinnissa (Enders ym. 2013). Perusterveydenhuollon odotetaan myös
enenevässä määrin muuttuvan paikkaan sidotuista palveluista liikkuviksi palveluiksi, jotka viedään asiakasta
lähelle, ja joissa terveydenhoitaja tai muu ammattihenkilö voi tarjota ensimmäisen avun asiakkaalle.
Sitran asiantuntijan, Madis Tiikin, mukaan seuraavat muutokset ovat mahdollisia Suomessa seuraavan
kymmenen vuoden aikana:
Yliopistosairaaloiden osalta sairaanhoitopiirien sisällä tulee tapahtumaan yhdentymistä. Leikkaustoimintaa
siirretään joiltakin osin liikuteltaviin yksiköihin. Toisaalta yksiköt isonevat ja erikoistuvat enenevässä määrin,
ja samalla valmiudet telekommunikaatioon perustuvaan terveydenhuoltoon paranevat. Keskussairaalat ovat
tiiviimmin osana sosiaali- ja terveyspalveluiden koordinaatiota ja tekevät läheistä yhteistyötä lähiyhteisöjen,
kotihoitoyksiköiden ja kotiseurantaa tarjoavien palvelutuottajien kanssa. Entiset aluesairaalat muuttuvat
yhdessä terveyskeskusten akuuttiosastojen kanssa akuutti- ja kuntoutuslähisairaaloiksi, jotka vastaavat
erityisesti ikäihmisten akuutti- ja kuntoutushoidosta nykyistä keskitetymmällä palveluverkolla. Lähisairaala
tukee vahvasti vanhusten kuntoutumista kotiin ja kotona selviytymistä.
Apteekit tarjoavat matalankynnyksen palveluita, kliinisen farmasian palveluita, laboratoriopalveluita ja
terveysneuvontaa sekä tarjoavat terveysseurantalaitteita kotiin. Lääkemyynti hoidetaan enenevässä määrin
verkkopalveluiden välityksellä. Terveysasemat tarjoavat neuvontaa ja keskittyvät sairauksien ennalta
ehkäisyyn. Terveysasemilla toimii pääasiassa sairaanhoitajia ja muuta ammattihenkilökuntaa. Terveysasemat
sijaitsevat samoissa tiloissa neuvoloiden, apteekkien ja sosiaalipalveluiden kanssa, joissa tarjotaan
kokonaisvaltaista hoitoa asiakkaalle.
Kirjallisuuden ja asiantuntijanäkemysten pohjalta luonnosteltiin kuva digitaalisuuden ja uusien
palvelumuotojen vaikutuksesta paikkaan sidottuihin palveluihin vuoteen 2025 mennessä (kuva 6.)
Kuva 6. Digitaalisuuden, logistiikan kehittymisen ja uusien palvelukäytänteiden oletettu vaikutus paikkaan
sidottujen palveluiden lukumäärään.
Nykyisen palveluverkon rakenne ja saavutettavuus
Yliopisto- ja keskussairaalat
Eniten sairaanhoidon laskennallisia käyntejä suuntautuu yliopistosairaaloihin Helsinkiin (n. 1850 000),
Turkuun (n. 600 000), Tampereelle (n. 590 000) ja Ouluun (n. 400 000 käyntiä) ja vähiten keskussairaaloihin
Savonlinnassa (n. 70 000), Kemissä (n. 80 000), Mikkelissä (n. 100 000) ja Rovaniemellä (n. 150 000) (kuva 7).
Etelä- ja Keski-Suomessa tieverkkoa pitkin laskettuun matka-aikaan perustuva keskussairaaloitten
saavutettavuus on pääsääntöisesti alle puolitoista tuntia. Yli puolentoista tunnin matka-aikoja on KeskiPohjanmaan itäpuolelle sijoittuvalla alueella, Lapissa sekä Itä-Suomessa lähellä rajaa. Pohjois-Lapissa, sekä
Itä-Lapista Kuusamon eteläpuolelle ulottuvalla alueella huomattavia alueita sijaitsee yli kahden tunnin
ajomatkan päässä lähimmästä keskussairaalasta (kuva 8).
Nykyisistä keskussairaaloista laskettiin ne yksiköt, jotka nykyväestön maantieteellisen saavutettavuuden
näkökulmasta ovat optimaalisimmat 5, 10 ja 15 yksikön tapauksissa, ja näille vaihtoehdoille visualisoitiin
myös alueet, joilta väestö allokoituu kuhunkin keskussairaalaan (kuvat 9, 10 ja 11). Viiden yksikön mallissa
mukana ovat yliopistosairaalat. Kymmenen yksikön mallissa nykyisistä keskussairaaloista pois jäävät: Kemi,
Kajaani, Kokkola, Vaasa, Pori, Hämeenlinna, Joensuu, Savonlinna, Mikkeli ja Kotka. Viidentoista yksikön
mallissa nykyisistä keskussairaaloista pois jäävät: Kemi, Vaasa, Mikkeli, Savonlinna ja Hämeenlinna.
Kuva 7. Väestön laskennalliset käynnit lähimpään keskussairaalaan 2014.
Kuva 8. Matka-aika tieverkkoa pitkin lähimpään keskussairaalaan postinumeroaluiden tiheimmin asutusta
1 x 1 kilometriruudusta 2014.
Kuva 9. Yliopistosairaalat ja alueet, joilta väestö allokoituu kuhunkin sairaalaan optimaalisen
maantieteellisen saavutettavuuden tilanteessa.
Kuva 10. Väestön maantieteellisen saavutettavuuden kannalta kymmenen optimaalisinta yksikköä ja alueet,
joilta väestö allokoituu kuhunkin keskussairaalaan.
Kuva 11. Väestön maantieteellisen saavutettavuuden kannalta 15 optimaalisinta yksikköä ja alueet, joilta
väestö allokoituu kuhunkin keskussairaalaan.
Kuvan 12 kartassa on kuvattuna synnytyssairaalat vuosittaisten synnytysten mukaan vuonna 2015. Sosiaalija terveysministeriön laatiman selvityksen mukaan (Nieminen 2015) minimivaatimus synnytysyksikön koolle
olisi kaksituhatta synnytystä vuodessa, mutta maantieteellisten seikkojen vuoksi näin tiukka vaatimus ei
Suomessa nykytilanteessa ole mahdollinen. Tuhannen synnytyksen rajaa voidaan pitää Suomen oloissa
realistisempana. Myös Huotarin ym. (2012) raportissa todetaan, että synnytysten keskittäminen yli tuhannen
vuosittaisen synnytyksen sairaaloihin ei aiheuttaisi suuria ongelmia palveluiden saavutettavuuden kannalta,
mikäli myös Kainuun keskussairaalan synnytysyksikkö säilyisi.
Poikkeusluvan saaneet alle tuhannen synnytyksen sairaalat (perustelut suluissa) Suomessa 2015 ovat: Porvoo
(ruotsinkielisten synnyttäjien oikeus saada palvelua omalla äidinkielellä), Länsi-Pohjan keskussairaala
(Kemistä matkaa 120 km lähimpiin sairaaloihin), Kainuun keskussairaala (maantieteellisen perusteet, matka
kasvaisi yli 2 tuntiin), Mikkelin keskussairaala (Savonlinnan synnytykset loppuivat vuoden 2014 lopussa) ja
Salon aluesairaala (Turussa puutteelliset synnytystoiminnan tilat).
Kuva 12. Synnytysyksiköt vuosittaisten synnytysten mukaan 2015.
Päivystysyksiköt
Kuvan 13 kartassa on kuvattuna ympärivuorokautista päivystystä vuonna 2015 tarjonneet yksiköt. Sosiaalija terveysministeriön kiireellisen hoidon perusteita ja päivystyksen edellytyksiä käsittelevän asetuksen
(782/2014) mukaan, ympärivuorokautinen perusterveydenhuollon päivystys tulee järjestää
yhteispäivystyksenä erikoissairaanhoidon kanssa 1.1.2015 alkaen (Finlex 2014). Poikkeusluvan pelkän
perusterveydenhuollon ympärivuorokautiseen päivystyksen järjestämiseen ovat saaneet Inari, Kuusamo,
Rauma, Raahe, Varkaus ja Iisalmi 1.6.2017 asti ja Kemijärvi, Pello ja Kittilä-Kolari-Muonio 31.12.2015 asti.
Kaikissa näissä kunnissa yhteispäivystyksen saavutettavuus on pitkien etäisyyksien vuoksi huono.
Päivystysyksiköitä on tiheässä Etelä-Suomen tiheästi asutuilla alueilla Uudellamaalla, Varsinais-Suomessa ja
Pirkanmaalla kun taas Pohjois-Suomessa päivystyspisteitä on huomattavasti harvemmassa.
Huotarin ym. (2013) raportissa todetaan, että Suomen pohjoisosat sekä Kainuun koillis- ja itäosat ovat
heikoimmin saavutettavissa ympärivuorokautisen päivystyksen osalta. Ympärivuorokautisten
päivystyspisteiden pudottaminen väestön saavutettavuuden perusteella vaikuttaisi lukumäärällisesti eniten
Etelä-Suomeen eikä juurikaan Pohjois-Suomeen, ja kolmenkymmenen ympärivuorokautisen
päivystyspisteen avulla kohtuullinen saavutettavuus on turvattavissa suurimmassa osassa maata.
Kuva 13. Ympärivuorokautista päivystystä tarjoavat yksiköt 2015.
Kunnittain terveysasemien lukumäärä vaihteli 0–25, ja kuntien terveysasemien lukumäärään suhteutetuissa
asukasluvuissa oli selkeitä eroja, vaihteluvälin ollessa 630–35 316 asukasta per terveysasema ja keskiarvon
7388 asukasta per terveysasema (kuva 14.). Kunnat, joissa matka-aika tieverkkoa pitkin lähimmälle
terveysaseasemalle, 1x1 kilometriruuduilta laskettuna, on keskimäärin yli 15 minuuttia sijaitsevat pääosin
Lapissa, Lapin ulkopuolelta näihin kuntiin kuuluvat Pohjois-Pohjanmaan maakunnasta Pudasjärvi, Kainuun
maakunnasta Suomussalmi sekä Keski-Pohjanmaan maakunnasta Halsua, jossa ei ole oma terveysasemaa
(Taulukko 4, kuva 15). Taulukossa 5 on esitetty keskimääräinen matka-aika lähimmälle terveysasemalla 1x1
kilometriväestöruuduilta laskettuna kunnissa, joissa on vähintään kaksi terveysasemaa. Enontekiötä,
Kemiönsaarta ja Kiteetä lukuun ottamatta, kaikissa näissä kunnissa keskimääräinen matkaetäisyys
lähimmälle terveysasemalle on alle kymmenen minuuttia. Kunnissa, joissa terveysasemia on 0–1,
keskimääräiset matka-ajat vaihtelevat 2–34 minuutin välillä.
Kuva 14. Terveysasemien lukumäärä kunnittain ja kuntien väestö suhteessa terveysasemien lukumäärään
Taulukko 4. Kunnat, joissa keskimääräinen matkaaika minuutteina lähimmälle terveysasemalle 1x1
km väestöruuduilta laskettuna on yli 15 minuuttia.
Terveysas. Väestön
Kuva 15. Väestön keskimääräinen matka-aika minuutteina tieverkkoa
pitkin lähimmälle terveysasemalle 1x1 km ruuduilta laskettuna kunnittain 2015
Taulukko 5. Kunnittainen terveysasemien lukumäärä, väestön lukumäärä ja keskimääräinen matka-aika
minuutteina lähimmälle terveysasemalle 1x1 km väestöruuduilta laskettuna.
Terveysas.
Kuvassa 16 on esitetty lähimmälle terveysasemalle allokoituneet laskennalliset käynnit
postinumeroaluetasoisella tarkastelulla. Kunkin postinumeroalueen referenssipisteenä on käytetty alueen
tiheimmin asutun 1x1 kilometriväestöruudun keskipistettä. Vasemman puoleisessa kartassa näkyvät
terveysasemat, joihin allokoituu yli 10 000 käyntiä ja oikean puoleisessa kartassa terveysasemat, joihin
allokoituu korkeintaan 10 000 käyntiä. Terveysasemia, joihin allokoituu korkeintaan 10 000 laskennallista
käyntiä, on erityisesti Varsinais-Suomessa, Satakunnassa ja Pirkanmaalla.
Kuva 16. Laskennalliset käynnit lähimmälle terveysasemalle postinumeroalueittaisessa tarkastelussa.
Kuvan 17 kartan perusteella apteekit ovat sijoittuneet Suomessa varsin kattavasti koko maahan. Kunnittain
apteekkien lukumäärä vaihtelee 0–66. Apteekkariliiton mukaan Suomen apteekkiverkko on tiheämpi kuin
Ruotsissa tai Tanskassa, ja Suomessa on yksi apteekkitoimipiste noin 6670 asukasta kohti (Apteekkariliitto
2015a). Apteekkiliikettä voi Suomessa harjoittaa vain Lääkealan turvallisuus- ja kehittämiskeskuksen
(Fimean) myöntämällä apteekkiluvalla, ja Fimea päättää uusien apteekkien perustamisesta tarveharkinnan
perusteella tietyille sijaintialueille (Apteekkariliitto 2015b). Valtiolle vuosittain maksettava apteekkimaksu
perustuu apteekin liikevaihtoon, jolloin kaikkein pienimmät apteekit eivät maksa sitä lainkaan. Tällä on voitu
tukea apteekkien säilymistä myös harvemmin asutulla alueella (Apteekkariliitto 2015c). Kuvan 18 kartassa on
esitetty väestön lukumäärä apteekkia kohti kunnittain. Keskimäärin kuntatasolla asukkaita on noin 5 500 yhtä
apteekkia kohti, vaihteluvälin ollessa 761–21 892 asukasta apteekkia kohti. Kuvassa 18 on esitetty myös
apteekkien suhteelliset yli- ja alitarjonta-alueet, mikäli rajoina pidetään ylitarjonnalle alle 5 000 asukasta
apteekkia kohti samalla kun apteekkeja on neljä tai enemmän ja alitarjonnalle yli 7 000 asukasta apteekkia
kohti kun apteekkeja on kolme tai vähemmän. Alitarjontaa on pinta-alaltaan suurissa kunnissa PohjoisSuomessa, Pohjanmaalla ja Savossa sekä Etelä-Suomen pienemmissä suhteellisen väkirikkaissa kunnissa.
Ylitarjontaa on pääasiassa 2000-luvun kuntaliitoskunnissa.
Kuva 17. Apteekkien sijainti ja lukumäärä kunnittain manner-Suomessa 2015.
Kuva 18. Asukkaiden lukumäärä apteekkia kohti kunnittain ja apteekkien yli- ja alitarjonta alueet kunnittain
Yksityiset kokonaisvaltaiset terveyspalvelut, työterveyslääkäri ja lastenlääkäri
Yksityisistä palveluista tarkastellaan tässä yhteydessä vain kokonaisvaltaisia terveyspalveluita,
työterveyslääkäripalveluita tai lastenlääkäripalveluita tarjoavia yksiköitä. Yksityiset terveyspalvelut
sijaitsevat Etelä-Suomessa, sekä kaupungeissa ja väestökeskittymissä myös Pohjois-Suomessa (kuva 19).
Selvästi eniten yksityisiä palvelutarjoajia on Etelä-Suomessa Uudellamaalla. Toiseksi eniten yksityisiä
palveluita on Pirkanmaalla ja kolmanneksi eniten Pohjois-Pohjanmaalla. Vähiten yksityisiä terveyspalveluita
on puolestaan Kainuussa ja Keski-Pohjanmaalla. Myös laajoilta alueilta Lapissa, Keski-Suomen maakunnan
pohjoisosasta ja Etelä-Pohjanmaan eteläosista yksityiset palvelut puuttuvat.
Kuva 19. Terveysasemat ja yksityiset terveyspalvelut (kokonaisvaltaiset terveyspalvelut, työterveyslääkäri tai
lastenlääkäri) manner-Suomessa 2015.
Palveluverkko 2025 ja vertailu nykyiseen palveluverkkoon 2015
Erikoissairaanhoidon yksiköt
Kuvassa 20 on esitetty nykyinen erikoissairaanhoidon palveluverkko ja vuodelle 2025 allokoitu
palveluverkko. Palveluverkon sijainnillinen allokointi pohjautuu oletukseen digitaalisuuden ja
uusien palvelukäytänteiden mahdollisuuksiin korvata joiltain osin sijaintiin perustuvat palvelut
(aiemmin kuvassa 6 esitetyllä tavalla). Tämä tarkoittaisi yliopistosairaalatoiminnan supistumista
viidellä prosentilla (kaikki säilyvät), keskussairaalatoiminnan supistumista kahdellakymmenellä
prosentilla (-4 yksikköä), synnytysten keskittämistä yli tuhannen vuosittaisen synnytyksen
sairaaloihin (-5 yksikköä) ja ympärivuorokautisen päivystyksen supistumista kolmellakymmenellä
prosentilla (-14 yksikköä). Taulukossa 6 on esitetty maakunnittain tarkastelussa jääneiden ja
poistuneiden yksiköiden lukumäärät erikoissairaanhoidon ja perusterveydenhuollon osalta.
Erikoissairaanhoidon yksiköiden sijainnit on optimoitu väestön ikärakenteesta arvioidun tarpeen ja
palveluiden maantieteellisen saavutettavuuden, kokonaisväestön lyhimmän matka-ajan,
näkökulmasta. Sekä Lapista että Kanta-Hämeestä poistuisi kummastakin yksi keskussairaala (Kemi
ja Hämeenlinna) ja Etelä-Savosta kaksi keskussairaalaa (Savonlinna ja Mikkeli). Synnytysyksikköjen
vähennykset kohdistuisivat Uudellemaalle, josta poistuisi kolme yksikköä, sekä Varsinais-Suomeen
ja Kanta-Hämeeseen, joista kummasta poistuisi yksi yksikkö. Ympärivuorokautisen päivystyksen
osalta sekä Pirkanmaalta että Lapista poistuisi kolme yksikköä, Uudeltamaalta ja Varsinais-Suomesta
kummastakin kaksi yksikköä ja Kanta-Hämeestä, Keski-Suomesta, Pohjanmaalta ja PohjoisPohjanmaalta jokaisesta yksi yksikkö. Jääneistä yksiköistä pelkän perusterveydenhuollon
ympärivuorokautisia päivystyspisteitä olisi edelleen Kittilässä, Kuusamossa, Iisalmessa, Varkaudessa
ja Raumalla.
Kuva 20. Erikoissairaanhoito 2015 ja erikoissairaanhoito 2025 ennusteväestön laskennallisilla käynneillä
painotetun maantieteellisen matka-aikasaavutettavuuden mukaan optimoituna, mikäli keskussairaaloiden
toiminta vähenee 20 %, synnytykset keskitetään yli 1000 vuosittaisen synnytyksen ysiköihin ja
ympärivuorokautinen päivystys supistuu 30 %.
Taulukko 6. Maakunnittain jääneiden ja poistuneiden terveyspalveluyksiköiden lukumäärät.
Synnytysyksikkö
Jää* Poistuu*
Jää Poistuu
*Digiroad 2014, kaikki tieluokat
Erikoissairaanhoidon alueet (5, 12, 15, 16 ja 20 sairaalan vaihtoehdot)
Yliopisto- ja keskussairaaloille laskettiin myös ennusteväestön 2025 perusteella 5 yksikön, 12
yksikön ja 15 yksikön aluemallit, jossa väestön annettiin vapaasti allokoitua lähimpään
keskussairaalaan siten että väestön laskennallisilla käynneillä painotettu matka-aika sairaalaan
muodostui mahdollisimman pieneksi (Kuvat 21, 22 ja 23). Taulukossa 7 on esitetty kullekin
aluemallille laskennallisten sairaalakäyntien keskimääräinen matka-aika ja laskennallisten käyntien
osuus eri matkaetäisyyksillä postinumeroalueiden tiheimmin asutusta 1x1 kilometriruudusta
laskettuna. Vertailun vuoksi laskettiin vapaasti allokoiden myös ennusteväestön 2025 pohjalta
edellä esitetyn 16 keskussairaalan aluemallin ja nyky-yksiköiden (20 keskussairaalaa) aluemallin
tunnusluvut.
Kuvan 21 kartassa on esitetty viiden yliopistosairaalan optimaaliset väestöalueet. Helsinki on
väestömäärältään suurin, ja Oulu pinta-alaltaan laajin. Turku on sekä väestöltään että pinta-alaltaan
pienin. Keskimääräinen yhden laskennallisen käynnin matka-aika on 63 minuuttia. Laskennallisista
käynneistä 42 % on alle puolen tunnin etäisyydellä sairaalasta ja 17 % yli kahden tunnin etäisyydellä
Kahdentoista keskussairaalan aluemallissa keskussairaaloista putoaisivat pois Kemi, Kajaani,
Kokkola, Seinäjoki, Mikkeli, Savonlinna, Hämeenlinna ja Kotka (kuva 22). Keskimääräinen yhden
laskennallisen käynnin matka-aika on 36 minuuttia. Laskennallisista käynneistä 56 % tulee alle
puolen tunnin etäisyydeltä sairaalasta ja 2 % yli kahden tunnin etäisyydeltä sairaalasta.
Viidentoista keskussairaalan aluemallissa keskussairaaloista pois putoaisivat Kemi, Vaasa, Mikkeli,
Savonlinna ja Hämeenlinna (kuva 23). Keskimääräinen yhden laskennallisen käynnin matka-aika on
31 minuuttia. Laskennallisista käynneistä 59 % tulee alle puolen tunnin etäisyydeltä sairaalasta ja
0,8 % yli kahden tunnin etäisyydeltä sairaalasta.
Kuudentoista keskussairaalan aluemallissa pois putoaisivat Kemi, Mikkeli, Savonlinna ja
Hämeenlinna. Keskimääräinen yhden laskennallisen käynnin matka-aika on 30 minuuttia, ja
laskennallisista käynneistä 61 % tulee alle puolen tunnin etäisyydeltä ja 0,8 % yli kahden tunnin
etäisyydeltä. Nykyisten yksiköiden tilanteessa keskimääräinen laskennallisten käyntien matka-aika
on 27 minuuttia, 65 % käynneistä tulee alle 30 minuutin etäisyydeltä ja 0,8 % yli kahden tunnin
Kuva 21. Vuoden 2025 ennusteväestön matka-ajan suhteen optimoidut alueet viidelle yliopistosairaalle.
Matka-ajat on laskettu postinumeroalueiden tiheimmin asuttujen 1x1 km ruutujen keskipisteistä.
Kuva 22. Vuoden 2025 ennusteväestön matka-ajan suhteen optimoidut alueet 12 keskussairaalalle. Matkaajat on laskettu postinumeroalueiden tiheimmin asuttujen 1x1 km ruutujen keskipisteistä.
Kuva 23. Vuoden 2025 ennusteväestön matka-ajan suhteen optimoidut alueet 15 keskussairaalalle. Matkaajat on laskettu postinumeroalueiden tiheimmin asuttujen 1x1 km ruutujen keskipisteistä.
Taulukko 7. Ennusteväestön 2025 keskimääräinen laskennallisten käyntien matka-aika (yhteen suuntaan)
minuutteina ja laskennallisten käyntien osuus kunkin saavutettavuusajan sisällä eri aluemäärillä. Matkaajat on laskettu postinumeroalueiden tiheimmin asutun 1x1 km ruudun keskipisteestä vapaasti
allokoiden.
Osuus (%) sairaalakäynneistä, jotka saavuttavat sairaalan:
Sairaaloiden lkm
Keskimääräinen < 30
60–90 90–120
min/käynti
5 (yliopistosairaalat) 63
16 (-20 %)
20 (nykyiset)
Kuvassa 24 on esitetty väestön ikärakenteesta arvioidun kysynnän (tarpeen) ja palveluiden
maantieteellisen saavutettavuuden, kokonaisväestön lyhimmän matka-ajan, näkökulmasta
optimoidut terveysasemien sijainnit eli jääneet yksiköt, sekä poistuneet yksiköt, mikäli
terveysasemien lukumäärässä tapahtuisi neljänkymmenen prosentin väheneminen. Aiemmin
esitetystä taulukosta 6 nähdään terveysasemien arvioidut lukumäärien muutokset maakunnittain
2015–2025.
Eniten terveysasemia poistuisi tarkastelun perusteella Varsinais-Suomesta (39), Uudeltamaalta (26)
ja Pirkanmaalta (22). Yli kymmenen yksikköä poistuisi myös Satakunnasta (18), Pohjanmaalta (16),
Pohjois-Pohjanmaalta (15), Keski-Suomesta (13) ja Etelä-Savosta (11). Vähiten poistuvia yksiköitä
olisi Lapissa (3) ja Kainuussa (3).
Kuva 24. Vuoden 2025 ennusteväestön laskennallisella kysynnällä painotetun matka-ajan suhteen optimoidut
perusterveydenhuollon yksiköt, mikäli yksiköiden lukumäärä vähenisi 40 %. Jääneet yksiköt on merkitty
sinisellä ja poistuneet punaisella värillä. Matka-ajat on laskettu postinumeroalueiden tiheimmin asuttujen
1x1 km ruutujen keskipisteistä.
Palveluiden saavutettavuus (terveysasemat, apteekit ja yksityiset)
Perusterveydenhuollon julkisten palveluiden, terveysasemien, saavutettavuutta tarkasteltiin myös
yhdessä apteekkien ja yksityisten palvelutarjoajien kanssa. Vuoden 2014 väestön matkaetäisyys
palveluihin laskettiin 1x1 kilometriväestöruutujen keskipisteistä kun terveyspalveluiden
saavutettavuutta tarkasteltiin koko väestön osalta vuoden 2015 ja vuoden 2025 arvioidussa
tilanteissa. Toisin sanoen, palveluiden saavutettavuutta tarkasteltiin sekä nykyväestön ja
nykypalveluverkon tilanteessa, että nykyväestön mutta optimoidun supistetun terveysasemien
palveluverkon tilanteessa. Kuvassa 25 on esitetty terveyspalveluiden kumulatiiviset
saavutettavuuskäyrät apteekeille, terveysasemille ja yksityisille palveluille erikseen sekä
terveysasemien ja apteekkien, terveysasemien ja yksityisten ja kaikkien palveluiden
yhteissaavutettavuuskäyrät. Kuvaajan pystyakselilla on vuoden 2014 1x1 kilometriruuduilta laskettu
suhteellinen väestöosuus ja vaaka-akselilla on etäisyys kilometreinä. Kolmen kilometrin etäisyydellä
asuu yksityisistä palveluista noin 44 % väestöstä, terveysasemista noin 64 % väestöstä ja apteekeista
noin 68 % väestöstä. Kun terveysasemia, apteekkeja ja yksityisiä palveluita tarkastellaan yhdessä
(musta käyrä), kolmen kilometrin etäisyydellä asuu noin 75 % väestöstä. Kymmenen kilometrin
etäisyydellä asuu yksityisistä palveluista noin 72 % väestöstä, terveysasemista ja apteekeista noin
90 % väestöstä, ja kaikista palveluista yhdessä noin 92 % väestöstä. Viidenkymmenen kilometrin
etäisyydellä yksityisistä palveluista asuu noin 97 % väestöstä ja terveysasemia tai apteekkeja
tarkasteltaessa lähes kaikki.
Kuva 25. Kumulatiiviset saavutettavuuskäyrät 1x1 km väestöruuduilla laskettuna apteekeille, terveysasemille,
yksityisille palveluille sekä terveysasemien ja apteekkien, terveysasemien ja yksityisten palveluiden että
terveysasemien, apteekkien ja yksityisten palveluiden yhteissaavutettavuuskäyrät vuoden 2015 tilanteessa.
Pystyakselilla on vuoden 2014 väestön suhteellinen osuus (%) ja vaaka-akselilla on etäisyys kilometreinä.
Kuvassa 26 on esitetty vuoden 2014 väestön terveyspalveluiden kumulatiiviset
saavutettavuuskäyrät terveysasemille 2015, terveysasemille ja apteekeille 2015 sekä optimoiduille
terveysasemille 2025. Kuvaajan pystyakselilla on vuoden 2014 1x1 kilometriruuduilta laskettu
suhteellinen väestöosuus ja vaaka-akselilla on etäisyys kilometreinä. Vuoden 2015 tilanteessa
kolmen kilometrin etäisyydellä terveysasemista asuu 64 % väestöstä, ja terveysasemista ja
apteekeista yhdessä 75 % väestöstä. Vuoden 2025 arvion mukaisesti optimoidussa tilanteessa
kolmen kilometrin etäisyydellä terveysasemista asuu 55 % väestöstä. Kymmenen kilometrin
etäisyydellä vuoden 2015 terveysasemista asuu 90 % väestöstä, terveysasemista ja apteekeista
yhdessä 92 % väestöstä ja vuoden 2025 skenaarion mukaisesti optimoiduista terveysasemista 85 %
väestöstä. Viidenkymmenen kilometrin etäisyydellä asuvat lähes kaikki.
Kuva 26. Kumulatiiviset saavutettavuuskäyrät 1x1 km väestöruuduilla laskettuna vuoden 2015
terveysasemille, vuoden 2015 terveysasemille ja apteekeille, sekä vuoden 2025 arvion mukaisesti
optimoiduille terveysasemille. Pystyakselilla on vuoden 2014 väestön suhteellinen osuus (%) ja vaaka-akselilla
on etäisyys kilometreinä.
Palvelutarjonnan päällekkäisyyden tarkastelu
Palveluiden tarjonnan päällekkäisyyksiä tarkasteltiin two-step floating catchment area menetelmällä (2SFCA), jolla määritettiin terveysasemille, apteekeille ja yksityisille terveyspalveluille
tarjontakapasiteetin suhde väestöön palvelupisteessä tietyllä etäisyydellä (30 km) ja toisaalta
kysyntäpisteisiin tarjontakapasiteetti/väestö -summat tietyltä etäisyydeltä (30 km). Menetelmällä
siis tutkitaan palvelutarjontaa ja kysyntää hallinnollisista rajoista riippumatta. Tällä tavoin pyrittiin
visualisoimaan kartalla toisaalta ne palvelupisteet, joissa on suuri tai pieni tarjonta suhteessa
kysyntään (ympäröivään väestöön) ja toisaalta ne kysyntäalueet, joille on paljon tai vähän
palvelutarjontaa saatavilla lähialueella. Taustalla on ajatus, että tulevaisuudessa terveysasemat,
apteekit ja yksityiset palvelutuottajat voisivat tuottaa lähialueelleen samankaltaisia palveluita, jotka
olisivat myös vapaasti kaikkien saatavilla tuottajatahosta riippumatta. Analyysi tehtiin
muodostamalla kysyntäpisteet sekä vuoden 2014 väestön että vuoden 2025 ennusteväestön
perusteella. Tarjontapisteinä oli molemmissa tapauksissa vuoden 2015 terveysasemien, apteekkien
ja yksityisten palvelutuottajien palvelupisteet. Analyysit tuottivat käytännössä samanlaiset tulokset
molemmissa tapauksissa, joten vain vuoden 2025 ennusteväestön perusteella muodostetut kartat
esitetään (kuva 27).
Vähiten kapasiteettia suhteessa väestöön on palvelupisteissä, jotka sijaitsevat väkirikkaissa
kasvavissa kaupungeissa, Helsingin seudulla, Turussa, Tampereella ja Oulussa tai niiden lähettyvillä
(kapasiteetti < 0,005 lääkäriä/1000 asukasta). Eniten kapasiteettia väestöä kohti on puolestaan
palvelupisteissä harvaan asutuilla alueilla Lapissa ja Pohjois-Pohjanmaalla, Varsinais-Suomen
saaristossa sekä paikoin Etelä-Savossa (kapasiteetti > 2 lääkäriä/1000 asukasta).
Kysynnän näkökulmasta paikallisia palveluja on runsaasti tarjolla Oulun eteläpuolella PohjoisPohjanmaalla, Etelä-Savon maakunnan pohjois- ja keskialueella, Keski-Suomen pohjois- ja
eteläosissa, Varsinais-Suomen saaristossa sekä paikallisesti läntisessä Lapissa. Erityisesti Lapissa
pieni väestö suhteessa liian isoksi arvioituun palvelukapasiteettiin voi kuitenkin tuoda virhettä
tuloksiin. Heikoimmin palvelua on paikallisesti saatavilla suuressa osassa Lappia, PohjoisPohjanmaan pohjoisosassa, Kainuun pohjois- ja itäosissa, Pohjois-Karjalan itäosissa, Etelä-Karjalan
maakunnan itä- ja etelärajalla sekä joillakin saarilla rannikolla, jossa 30 kilometrin etäisyydellä
kysyntäpisteestä ei ole lainkaan palvelutarjontaa. Vähäisen palvelutarjonnan alueina kartalla
erottuvat myös Pohjanmaan ja Etelä-Pohjanmaan alueet, pääkaupunkiseutua ympäröivä vyöhyke,
Pirkanmaan eteläosa, Kymenlaakson pohjoisalue ja Pohjois-Savon pohjoisalue.
Kuva 27. Palveluiden kapasiteetti suhteessa väestöön 30 km etäisyydellä palvelusta ja 30 km etäisyydellä
saatavilla oleva palvelutarjonta kysyntäpisteille. Palveluista tarkastellaan vuoden 2015 terveysasemia,
apteekkeja ja yksityisiä palvelutuottajia. Väestö on ennusteväestö vuodelle 2025.
Liikkuvat palvelut perusterveydenhuollossa
Liikkuvien terveyspalveluiden tarjoaminen on varteen otettava ja myös käytössä oleva vaihtoehto
terveyspalveluiden saavutettavuuden parantamiseksi syrjäisillä ja harvaan asutuilla alueilla, missä
etäisyydet väestökeskuksiin ovat erittäin pitkiä (Immonen ym. 2012). Pohjois-Suomeen visioitiin
saavutettavuuden optimointimenetelmien avulla liikkuvien terveyspalveluiden palveluverkko.
Skenaarion taustana oli tässä raportissa (ks. luku ”Palveluverkko 2025 ja vertailu nykyiseen
palveluverkkoon 2015”) vuodelle 2025 optimoitu terveysasemien palveluverkko. Liikkuva
terveyspalvelujärjestelmä, jossa syrjäisiä alueita kiertävä terveyspalveluauto tarjoaisi
terveydenhoitajan ja/tai sairaanhoitajan palveluita sekä tarvittaessa kiireettömät lääkäripalvelut
konsultaationa etäyhteyden kautta, voisi mahdollisesti ulottaa perusterveydenhuollon kiireettömiä
palveluita kustannustehokkaasti myös syrjäisille alueille. Skenaarion pohjana on oletus neljästä
palveluautosta, jotka palvelevat väestöä viikoittain toistuvilla palvelureiteillä. Laskennassa
oletettiin, että yksi pysähdys kestäisi 1 tunnin 30 minuuttia jokaisessa etäpalvelupisteessä.
Ajoneuvon matka-ajat laskettiin pakettiauton kokoluokassa olevalle ajoneuvolle.
Skenaarion liikkuvien terveyspalveluiden optimoidut reitit sekä palvelupisteet kattavat PohjoisSuomen syrjäiset taajamat ja kylät hyvin. Lapin alueella syrjäisimmät kohteet voitaisiin saavuttaa
hyvin jopa kahden viikoittaisen reitistön avulla (kuva 28). Liikkuvien palveluiden vaikutus
palvelusaavutettavuuteen on merkittävintä pohjoisessa, keskisessä sekä luoteisessa Lapissa, jossa
yhdensuuntainen matka terveysasemalle ylittäisi usein yhdeksänkymmentä minuuttia tai jopa kaksi
tuntia (kuva 29). Syrjäisillä alueilla skenaarion palveluverkosta hyötyisi noin 29 000 henkilöä.
Liikkuvien palveluiden avulla kokonaisuudessaan noin puolet tästä väestöstä saavuttaisi
terveyspalvelut 15 kilometrin ajomatkan maksimietäisyydeltä neljänkymmenen kilometrin sijaan ja
noin yhdeksänkymmentä prosenttia väestöstä kolmenkymmenen kilometrin maksimietäisyydeltä
kuudenkymmenen kilometrin sijaan (kuva 30). Suurin vaikuttavuus lienee kuitenkin sillä, että 2956
henkilöä saavuttaisi palvelut viisikymmentä kilometriä lähempää ja 681 ihmistä sata kilometriä
lähempää yhdensuuntaisina matkoina tarkasteltuna. Vaikutus palvelusaavutettavuuteen on siis
pienelle väestönosalle erittäin merkittävä, mutta isolle osalle väestöstä sillä ei olisi keskeistä
Kuva 28. Skenaario liikkuvien terveyspalveluiden palveluverkon toteuttamisesta Pohjois-Suomessa.
Kuva 29. Liikkuvien terveyspalveluiden alueellinen vaikutus palvelusaavutettavuuteen, kun vertailukohtana
on vuodelle 2025 allokoitu terveysasemien verkon saavutettavuus Pohjois-Suomessa.
Kuva 30. Liikkuvien palveluiden väestöllinen vaikutus palvelusaavutettavuuteen, kun vertailukohtana on
vuodelle 2025 allokoitu terveysasemien verkon saavutettavuus Pohjois-Suomessa. Tarkastelukohteena ovat
28764 henkilöä, joiden saavutettavuutta liikkuvat palvelut parantavat. Pystyakselilla on väestön suhteellinen
osuus (%) ja vaaka-akselilla on etäisyys palveluihin kilometreinä.
Ennustetun kehityksen mukaan väestön odotetaan vähenevän seuraavan 10–25 vuoden kuluessa erityisesti
Itä-Suomessa, maakuntatasolla Kainuun ja Etelä-Savon ollessa suurimpia väestön menettäjiä. Toisaalta
ikääntyvän väestön osuuden kasvu erityisesti Itä-, Pohjois- ja Keski-Suomessa lisää mitä luultavimmin
terveyspalveluiden tarvetta noilla alueilla tulevaisuudessa. Digitaalisuuden ja uusien palvelumuotojen (esim.
liikkuvat palveluyksiköt, terveyskioskit) odotetaan tulevan avuksi, kun paikkaan sidottua palveluverkkoa
joudutaan mahdollisesti supistamaan sekä palvelutarjontaa selkiyttämään ja keskittämään sosiaali- ja
terveyspalveluihin kohdistuvien menojen supistamistarpeen seurauksena.
Keskussairaalapalvelut ovat heikoimmin saavutettavissa Pohjois-Suomessa sekä Itä- ja Keski-Suomessa, jossa
huomattavia alueita sijaitsee yli puolentoista tunnin, Lapissa ja Pohjois-Pohjanmaalla jopa yli kahden tunnin,
etäisyydellä lähimmästä keskussairaalasta. Toisaalta väestön ikärakenteesta arvioitujen laskennallisten
käyntien osalta Lapissa sijaitsevat Kemin ja Rovaniemen keskussairaalat ovat neljän pienimmän
keskussairaalan joukossa Pohjois-Suomen pienestä väestöpohjasta johtuen. Kaksi muuta laskennallisten
käyntien suhteen pientä sairaala ovat Etelä-Savossa (Savonlinna ja Mikkeli). Synnytyssairaaloista on
aiemmissa selvityksissä todettu, että keskittäminen yli 1000 synnytyksen sairaaloihin ei aiheuttaisi suuria
ongelmia palveluiden saavutettavuuden kannalta, mikäli myös Kainuun yksikkö säilyisi. Ympärivuorokautinen
päivystys on puolestaan Sosiaali- ja terveysministeriön kiireellisen hoidon perusteita ja päivystyksen
edellytyksiä käsittelevän asetuksen (782/2014) mukaisesti järjestettävä yhteispäivystyksenä
erikoissairaanhoidon kanssa. Aiemmassa selvityksessä on todettu, että Suomen pohjoisosassa sekä Kainuun
koillis- ja itäosissa ympärivuorokautinen päivystys on heikoimmin saavutettavissa. Saavutettavuuden
näkökulmasta pelkän perusterveydenhuollon käsittäviä ympärivuorokautisia päivystyspisteitä voi olla
järkevää säilyttää ainakin noilla alueilla.
Nykyisten terveysasemien suhteen kuntatasolla on selkeitä eroja terveysasemien lukumäärään
suhteutetuissa asukasluvuissa, mitkä vaihtelevat 630–35 316 välillä. Keskimääräinen matka-aika lähimmälle
terveysasemalle 1x1 kilometriruuduilta laskettuna kunnissa, joissa on vähintään kaksi terveysasemaa, on
lähes kaikissa alle kymmenen minuuttia. Kunnat, joissa on pisimmät keskimääräiset matka-ajat (> 15 min)
lähimmälle terveysasemalle sijaitsevat pääosin Lapissa. Laskennallisten terveyskeskuskäyntien osalta
yksiköitä, joihin allokoituu korkeintaan 10000 laskennallista käyntiä, on erityisesti Varsinais-Suomessa,
Satakunnassa ja Pirkanmaalla. Apteekkiverkko kattaa koko maan varsin hyvin. Kuntatasolla on selkeitä eroja
apteekkien lukumäärään suhteutetuissa asukasluvuissa. Laskennallista alitarjontaa voidaan katsoa oleva
pinta-alaltaan suurissa kunnissa Pohjois-Suomessa, Pohjanmaalla ja Savossa sekä Etelä-Suomen pienemmissä
suhteellisen väkirikkaissa kunnissa. Laskennallista ylitarjontaa on pääasiassa 2000-luvun kuntaliitoskunnissa.
Yksityisiä palveluntarjoajia (kokonaisvaltaiset terveyspalvelut, työterveyslääkäri tai lastenlääkäri) on
erityisesti Uudellamaalla sekä Pirkanmaalla ja Pohjois-Pohjanmaalla. Vähiten yksityisiä terveyspalveluita on
puolestaan Kainuussa ja Keski-Pohjanmaalla. Myös laajoilta alueilta Lapista, Keski-Suomen maakunnan
pohjoisosasta ja Etelä-Pohjanmaan eteläosista tässä tutkitut yksityiset palvelut puuttuvat.
Digitaalisuuden ja uusien palvelukäytänteiden mahdollistamaa sijaintiin perustuvien erikoissairaanhoidon
palveluiden vähenemistä vuoteen 2025 mennessä on arvioitu seuraavasti: yliopistosairaalatoiminta supistuu
viidellä prosentilla (kaikki yksiköt säilyvät), keskussairaalatoiminta supistuu kahdellakymmenellä prosentilla
(-4 yksikköä), synnytykset keskitetään yli tuhannen vuosittaisen synnytyksen sairaaloihin (-5 yksikköä) ja
ympärivuorokautinen päivystys supistuu kolmellakymmenellä prosentilla (-14 yksikköä). Palveluiden
maantieteellisen saavutettavuuden ja väestön ikärakenteesta arvioidun tarpeen perusteella sekä Lapista että
Kanta-Hämeestä poistuisi kummastakin yksi keskussairaala (Kemi ja Hämeenlinna) ja Etelä-Savosta kaksi
keskussairaalaa (Savonlinna ja Mikkeli). Synnytysyksikköjen vähennykset kohdistuisivat Uudellemaalle, josta
poistuisi kolme yksikköä, sekä Varsinais-Suomeen ja Kanta-Hämeeseen, joista kummasta poistuisi yksi
yksikkö. Ympärivuorokautisen päivystyksen osalta sekä Pirkanmaalta että Lapista poistuisi kolme yksikköä,
Uudeltamaalta ja Varsinais-Suomesta poistuisi kummastakin kaksi yksikköä ja Kanta-Hämeestä, KeskiSuomesta, Pohjanmaalta ja Pohjois-Pohjanmaalta poistuisi jokaisesta yksi yksikkö. Yksiköiden vähentämiset
kohdistuisivat siis suurelta osin Etelä-Suomeen, ja toisaalta Lappiin. Tulee kuitenkin ottaa huomioon, että
tässä yksiköitä on tarkasteltu maantieteellisen saavutettavuuden näkökulmasta ja kahden lähekkäisen
yksikön säilyttäminen tiheästi asutulla alueella voi olla järkevää esimerkiksi yksikkökokojen liian suureksi
kasvamisen, palvelujen ruuhkautumisen ja siihen liittyvän potilasturvallisuuden näkökulmasta.
Viiden yliopistosairaalan aluemallissa noin 57 % vuoden 2025 ennusteväestön laskennallisista
sairaalakäynneistä tulee pisimmillään tunnin etäisyydeltä lähimmästä sairaalasta, 12 keskussairaalan
aluemallissa 79 %, 15 keskussairaalan aluemallissa 85 %, 16 keskussairaalan aluemallissa 87 % ja nykyisellä
palveluverkolla 90 %. Sairaalakäynnin keskimääräinen matka-aika on selkeästi pitempi viiden yksikön kuin ≥
12 yksikön malleilla (27–36 minuuttia). Keskimääräisten sairaalakäyntien matka-aikojen erot 12, 15 ja 16
yksikön tapauksessa verrattuna nykyiseen 20 yksikön palveluverkkoon ovat huomattavasti kohtuullisemmat
(9 minuuttia, 4 minuuttia ja 3 minuuttia pitempiä).
Palveluiden maantieteellisen saavutettavuuden ja väestön ikärakenteesta arvioidun tarpeen perusteella
optimoitiin terveysasemien sijainnit, mikäli terveysasemien lukumäärässä tapahtuisi neljänkymmenen
prosentin väheneminen (-219 yksikköä) vuoteen 2025 mennessä digitaalisuuden ja uusien
palvelukäytänteiden mahdollistamana. Eniten terveysasemia poistuisi Varsinais-Suomesta (39),
Uudeltamaalta (26) ja Pirkanmaalta (22). Yli kymmenen yksikköä poistuisi myös Satakunnasta (18),
Pohjanmaalta (16), Pohjois-Pohjanmaalta (15), Keski-Suomesta (13) ja Etelä-Savosta (11). Vähiten poistuvia
yksiköitä olisi Lapissa (3) ja Kainuussa (3). Palveluja siis poistuisi eniten Etelä-Suomessa tiheän palveluverkon
alueella, kun taas Lapin ja Kainuun harvan palveluverkon alueella vain muutamia yksiköitä poistuisi.
Nykytilanteessa kolmen kilometrin etäisyydellä terveysasemasta asuu noin 64 prosenttia väestöstä, kun
vastaava luku nykyväestöllä, mutta vuoden 2025 optimoitujen terveysasemien tilanteessa olisi noin 55
prosenttia. Kymmenen kilometrin etäisyydellä terveysasemasta nykytilanteessa asuu noin
yhdeksänkymmentä prosenttia väestöstä ja vastaavasti nykyväestöllä, mutta optimoitujen terveysasemien
tilanteessa lukema olisi noin 85 % väestöstä. Vaikka terveysasemien lukumäärässä tapahtuisi vähentymistä,
palvelujen maantieteellinen saavutettavuus on mahdollista säilyttää varsin hyvänä.
Palvelutarjonnan (terveysasemat, apteekit ja yksityiset palvelutuottajat) päällekkäisyyttä tarkasteltaessa
2SFCA -menetelmällä, potentiaalisimmat alueet, joissa palvelupisteitä voitaisiin yhdistää, ovat siellä missä on
kysynnän näkökulmasta runsaasti palveluita saatavilla: Oulun eteläpuolinen Pohjois-Pohjanmaa, Etelä-Savon
pohjois- ja keskialueet, Keski-Suomen pohjois- ja eteläosat. Myös Lapissa ja Varsinais-Suomen saaristossa on
tällaisia alueita, mutta tuloksiin pitää suhtautua varauksella, sillä pieni väestö ja palvelukapasiteettiin liittyvä
epävarmuus voivat aiheuttaa virhettä tuloksiin erityisesti näillä alueilla.
Liikkuvilla palveluilla Pohjois-Suomessa, voitaisiin parantaa palveluiden saavutettavuutta paikallisesti, mikäli
terveysasemien määrä alueella vähenee. Liikkuvien terveyspalveluiden tarjoaminen on yksi mahdollinen
vaihtoehto terveyspalveluiden saavutettavuuden parantamiseksi syrjäisillä ja harvaan asutuilla alueilla, joten
Pohjois-Suomeen visioitiin saavutettavuuden optimointimenetelmien avulla liikkuvien terveyspalveluiden
palveluverkko. Liikkuvien palveluiden vaikutus palvelusaavutettavuuteen olisi kattavalla verkostolla pienelle
väestönosalle erittäin merkittävä, mutta merkittävälle osalle syrjäisten alueiden väestöstä sillä ei olisi
keskeistä vaikutusta. Liikkuvien palveluiden järjestämisestä aiheutuvat kustannukset suhteessa paikkaan
sidottujen palveluiden ylläpitämiseen liittyviin kustannuksiin kaipaisivat myös lisäselvitystä.
Terveyspalveluita väestön käyttötarpeen ja maantieteellisen saavutettavuuden näkökulmasta
tarkasteltaessa, terveyspalveluverkon supistamismahdollisuuksia olisi lähinnä eteläisessä Suomessa
Varsinais-Suomessa, Uudellamaalla ja Pirkanmaalla. Pohjois-Suomen ja Kainuun osalta terveyspalveluverkko
on jo nyt varsin harva. Kainuussa ja Lapissa on odotettavissa myös väestön ikääntymistä, mikä voi toisaalta
vähenevästä väestömäärästä huolimatta tarkoittaa palvelutarpeen lisääntymistä tulevaisuudessa näillä
alueilla. Ratkaisu harvaan asuttujen alueiden palvelujen saavutettavuuden riittävälle turvaamiselle voisi
löytyä liikkuvista terveyspalveluista. Myös paikallisesti terveyspalveluiden kysyntään vaikuttavat valinnan
vapaus yhdistettynä ihmisten lisääntyneeseen pendelöintiin ja vapaa-ajanasumiseen sekä vapaa-ajanviettoja matkailukeskusten aiheuttamat hetkelliset piikit alueiden terveyspalveluiden kysyntään voisivat, tiedon
saatavuuden puitteissa, täsmentää tämän selvityksen tuloksia.
Apteekkariliitto (2015a). Apteekit numeroina. URI: http://www.apteekkariliitto.fi/apteekkitieto/apteekitnumeroina.html Luettu 01/2016.
Apteekkariliitto (2015b). Apteekkilupa. URI: http://www.apteekkariliitto.fi/apteekkitieto/apteekkilupa.html
Luettu 01/2016.
(2015c).
Apteekkimaksu.
http://www.apteekkariliitto.fi/apteekkitieto/apteekkimaksu.html Luettu 01/2016.
Deloitte (2015a). 2015 Global Health Care Sector Outlook. Deloitte Australia, Life Sciences and Health Care
Reports. URI: http://www2.deloitte.com/au/en/pages/life-sciences-and-healthcare/articles/global-healthcare-sector-outlook.html Luettu 09/2015.
(2015b).
http://www2.deloitte.com/uk/en/pages/life-sciences-and-healthcare/articles/connected-health.html
Luettu 09/2015.
Deloitte (2015c). Healthcare and Life Sciences Predictions 2020. Deloitte Belgium. URI:
http://www2.deloitte.com/be/en/pages/life-sciences-and-healthcare/articles/healthcare-and-life-sciencespredictions-2020.html Luettu 09/2015.
Enders T., Brown K., Augenstein J. & Osius E. (2013). 10 Megatrends Shaping Healthcare's Next 10 Years.
Manatt. URI: https://www.manatt.com/health-law/10-megatrends-shaping-healthcares-next-10-years/
http://help.arcgis.com/en/arcgisdesktop/10.0/help/index.html#//004700000053000000. Luettu 01/2016.
Finlex (2014). Sosiaali- ja terveysministeriön asetus kiireellisen hoidon perusteista ja päivystyksen
erikoisalakohtaisista
(782/2014).
http://www.finlex.fi/fi/laki/alkup/2014/20140782?search[type]=pika&search[pika]=ymp%C3%A4rivuoroka
utinen%20p%C3%A4ivystys. Luettu 12/2015.
Huotari T., Antikainen H. & Rusanen J. (2013). Perusterveydenhuollon ympärivuorokautisten
päivystyspisteiden saavutettavuus. Sosiaali- ja terveysministeriön raportteja ja muistioita 2013:27. Sosiaalija terveysministeriö, Helsinki.
Huotari T., Antikainen H., Pukkinen M. & Rusanen J. (2012). Synnytyspäivystyksen ja erikoissairaanhoidon
palveluiden saavutettavuus. Sosiaali- ja terveysministeriön raportteja ja muistioita 2012:29. Sosiaali- ja
terveysministeriö, Helsinki.
Hätälä J. & Rusanen J. (2010). Suomen aluerakenteen viimeaikainen ja tuleva kehitys. Nordia Tiedonantoja
1/2010. Multiprint Oy, Oulu.
Immonen M., Koivuniemi J., Natunen S. & Laasonen K. (2012). Liikkuvat palvelukonseptit
hyvinvointipalvelujärjestelmässä: Ikäihmisten hyvinvointipalvelutarpeet Etelä-Karjalan haja-asutusalueella.
Lappeenrannan teknillinen korkeakoulu, Lappeenranta.
-tietolajien
(28.4.2014).
http://www.digiroad.fi/dokumentit/fi_FI/dokumentit/_files/85361859462172494/default/Digiroad_tietolaj
ien_kuvaus_36_.pdf Luettu 01/2016.
Luo W. & Wang F. (2003). Measures of spatial accessibility to health care in a GIS environment: synthesis and
a case study in the Chicago region. Environment and Planning B: Planning and Design 30, 865–884.
Lääkäriliitto (2015). Terveyskeskusten lääkäritilanne lokakuussa 2014, terveyskeskuskohtaiset tiedot. URI:
https://www.laakariliitto.fi/site/assets/files/1268/tk_lista_2014-2.pdf Luettu 12/2015.
Mölläri K. & Saukkonen S.-M. (2014). Perusterveydenhuolto 2013. Tilastoraportti, Terveyden ja hyvinvoinnin
Nieminen K. (2015). Pienten synnytyssairaaloiden tulevaisuus. Sosiaali- ja terveysministeriön raportteja ja
muistioita 2015:35. Sosiaali- ja terveysministeriö, Helsinki.
Rainio J. & Räty T. (2015). Somaattinen erikoissairaanhoito 2013. Tilastoraportti, Terveyden ja Hyvinvoinnin
Väestöennuste.
http://www.stat.fi/til/vaenn/index.html Luettu 10/2015.
Tilastokeskus (2015a). PX-WEB-tietokannat. URI: http://pxnet2.stat.fi/PXWeb/pxweb/fi/StatFin/ Luettu
postinumeroalueet.
http://tilastokeskus.fi/tup/paavo/paavo_kuvaus_fi.pdf Luettu 10/2015.
Seminaarikieli on suomi Tilaisuus on maksuton Tervetuloa!
Pääluottamusmiehen palsta SAL 4/2014 (pdf)
Katse tulevaan – ammattiosaaminen 2025
Harjavallan Jymy Matkalasku/Laskukoonti jaosto
Talvi-Kaleva 18.11.
Rakenteelliset tekijät hidastavat pitkän aikavälin talouskasvua
T2015 Saksalaisten lomamatkailu 2025
Kesä-Kaleva 27.5.2015